کوئٹہ : بلوچستان اسپورٹس بورڈ نا کنڈآن بلوچستان گیمز ڈسٹرکٹ کوالیفائنگ راؤنڈ کرکٹ و فٹبال ٹورنامنٹ نا فائنل مقابلہ غاتا خاص انگا مہمان ڈپٹی کمشنر زیارت جناب شبیر احمد بادینی صاحب ئس۔ ہرا ڈسٹرکٹ زیارت آن ڈویڑن کن کوالیفائی کروک آ ٹیم تیٹی انعام بشخ وپانٹ کریر۔ او وخت آ ڈسٹرکٹ اسپورٹس افسر ناصر پانیزئی ہم ساڑی ئس۔ ڈپٹی کمشنر زیارت شبیر احمد بادینی تران کرسا پارینے کہ گوازی انسانی جانجوڑی کن بھاز المی ءِ۔ گوازی تے جوان کننگ کن نن جانجوڑ راج انا جوڑی کن کڑد ادا کیرہ۔ او پارینے کہ ورنا تعلیم نا آب اتون اوار اوار گوازی تیٹی جوان بشخ ہلیر و ملک و قوم نا پن ءِ روشن کیر۔ نن ورنا تے ہر فورم آ کماشی و اُست بڈی ءِ کیرہ۔
(خ ن)
